Diari Oficial de la Generalitat Valenciana


Sumari del DOGV 405, del 16-07-1986 (1986/800821)

DECRET 84/1986, de 8 de juliol, del Consell de la Generalitat Valenciana, pel qual es crea i regula l'organització i funcionament de la Comissió de Protecció Civil de la Comunitat Valenciana.
-----------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1986/07/08/84/dof/vci/html**

### Dades del document

Número de DOGV
:   405

Data del DOGV
:   16-07-1986

Secció del DOGV
:   DISPOSICIONS GENERALS

Número del document
:   1986/800821


Data del document
:   08-07-1986

Organisme emissor
:   Presidència de la Generalitat

Tipus de document
:   Decret

Correcció d'errades

Anàlisi jurídica

Decret 84/1986, de 8 de juliol, del Consell de la Generalitat Valenciana, pel qual es crea i regula l'organització i el funcionament de la Comissió de Protecció Civil de la Comunitat Valenciana.  
En la Llei 2/1985, de 21 de gener, sobre Protecció Civil, es configura aquesta com un servei públic en l'organització, el funcionament i l'execució de la qual participen les diverses Administracions Públiques i els ciutadans mitjançant l'acompliment dels deures corresponents de col·laboració i la realització d'unes prestacions voluntàries, l'actuació del qual s'orienta a l'estudi i la prevenció de les situacions de risc greu, catàstrofe o calamitat pública, així com a la protecció i auxili de les persones i dels béns en els casos en que les susdites situacions s'hi produesquen.   
La protecció civil troba fonament jurídic en l'obligació que la Constitució imposa als poders públics de garantir el dret a la vida i a la integritat física, com a primer i més important de tots els drets fonamentals, i en les exigències essencials d'eficàcia i coordinació administrativa.   
L'esmentada Llei configura les Comissions de Protecció Civil de les Comunitats Autònomes com a òrgans col·legiats de coordinació d'aquestes amb l'Administració de l'Estat i les Corporacions Locals, per a l'exercici de funcions determinades, en l'àmbit territorial, que es relacionen amb la protecció civil.   
Per això, a proposta del seu President i amb la deliberació prèvia del Consell de la Generalitat Valenciana en reunió del dia 8 de juliol de 1986,   
DECRETE:  
Article primer  
Es crea la Comissió de Protecció Civil de la Comunitat Valenciana.   
La composició, les funcions i el règim de funcionament de la Comissió de Protecció Civil de la Comunitat Valenciana, a què es refereix l'article divuit de la Llei 2/1985, de 21 de gener, sobre Protecció Civil, es regirà pel que estableix aquest Decret.   
Article segon  
U. La Comissió de Protecció Civil de la Comunitat Valenciana es configura como a òrgan col·legiat de caràcter coordinador, consultiu i deliberant en la matèria per a l'exercici de les accions que li són atribuïdes.   
Dos. La Comissió de Protecció Civil de la Comunitat Valenciana, d'acord amb el que disposa la Llei 2/1985, de 21 de gener, exercirà les funcions següents:   
a) Informar sobre les normes tècniques que es dicten en l'àmbit territorial de la Comunitat en matèria de protecció civil.   
b) Participar en la coordinació de les accions dels òrgans relacionats amb la protecció civil.   
c) Homologar els Plans de Protecció Civil la competència dels quals tinga atribuïda.   
d) Informar sobre els Plans Especials de Protecció Civil d'àmbit territorial d'aplicació a la Comunitat Valenciana.   
e) Informar, així mateix, sobre els Plans de Protecció Civil de la Comunitat Valenciana que han de ser aprovats pel Consell.   
f) Estudiar i informar sobre les accions directes a realitzar per la Comunitat Valenciana en relació amb la programació, el desplegament i l'execució de les actuacions preventives en matèria de protecció civil, a què es refereix l'article catorze de l'esmentada Llei 2/1985, així com aquelles que assumesca per tal de promoure iniciatives equivalents que corresponguen a les Entitats Locals.   
g) Assumir totes altres funcions que li siguen atribuïdes per disposicions legals o reglamentàries, amb caràcter permanent o circumstancial.   
Tres Per a la millor execució de les finalitats, la Comissió podrà demanar de qualsevol Entitat o persona pública o privada la informació necessària per a l'elaboració i l'execució de les normes i els Plans de Protecció Civil.   
Article tercer  
U La Comissió de Protecció Civil de la Comunitat Valenciana funcionarà en Ple i en Permanent.   
Dos. Per a l'estudi d'assumptes concrets, dins de les competències de la Comissió de Protecció Civil de la Comunitat Valenciana podran crear-se Comissions Tècniques o Grups de Treball.   
Article quart  
U El Ple de la Comissió serà constituït pels membres següents:   
-President: El Subsecretari Tècnic de la Presidència.   
-Vice-president: El Director General d'Interior.   
-Vocals:   
Els Directors Generals de: Serveis Socials.   
Assistència Hospitalària i Especialitats Mèdiques.   
Producció Agrària.   
Administració Local.   
Obres Públiques.   
Indústria i Energia.   
Ensenyaments Universitaris i Investigació.   
Pressuposts.   
Tres Directors Provincials o equivalents de l'Administració Civil de l'Estat, designats per l'òrgan competent de l'esmentada Administració.   
Un Diputat de cada una de les Diputacions Provincials de les províncies que formen la Comunitat, designats pels seus Presidents.   
Els Alcaldes dels Municipis capitals de província de la Comunitat i tres Alcaldes designats per la Conselleria d'Administració Pública, en representació, cada un d'ells, dels grups següents de Municipis:   
-Fins a 5.000 habitants.   
-Entre 5.000 i 25.000 habitants.   
-Més de 25.000 habitants.   
-Secretari: El Director del Secretariat del Govern de la Presidència.   
Dos A efectes consultius, podran ser convocats a les reunions del Ple de la Comissió altres Directors Generals o equivalents de la Comunitat Valenciana, així com components de les Comissions Tècniques o Grups de Treball i persones amb competència professional o científica reconeguda, sempre que ho requeresca la naturalesa dels assumptes a tractar, els quals participaran amb veu i sense vot.   
Article cinqué  
U La Permanent de la Comissió té com a finalitat essencial la d'assegurar la continuat de l'activitat en els períodes compresos entre els successius Plens. En conseqüència, es responsabilitza de l'elaboració de criteris i propostes, de l'estudi i informe de programes, projectes i accions i del seguiment i l'avaluació de les activitats de les Comissions Tècniques i els Grups de Treball.   
Dos. La Permanent serà constituïda pels membres següents:   
-President: El Director General d'Interior.   
-Vocals: Tres dels representants de la Generalitat Valenciana integrats en el Ple de la Comissió, designats pel President d'aquesta, i un representant per cada una de les restants Administracions Públiques incorporades al Ple, elegits, en cada cas, entre ells, pels interessats mateixos.   
-Secretari: El Cap del Servei de Protecció Civil de la Comunitat Valenciana, que hi serà amb veu però sense vot.   
Article sisé  
U. Les Comissions Tècniques i els Grups de Treball podran estar integrats per membres de la Comissió de Protecció Civil de la Comunitat Valenciana i persones dependents de les Administracions Públiques que es troben en el territori, així com de les Entitats públiques o privades que, en raó de l'objecte per al qual foren creades, s'estime escaient.   
Dos. La creació de les Comissions Tècniques i els Grups de Treball s'aprova per acord del Ple de la Comissió o per la Permanent d'aquesta, i en aquest cas haurà de ser ratificat pel Ple en la primera reunió posterior.   
Tres Els documents elaborats per les Comissions Tècniques i els Grups de Treball seran elevats, perquè els conegueren prèviament, a la Permanent i, posteriorment, per aquesta al Ple, perquè els considere.   
Article seté  
Les Secretaries de cada un dels òrgans directius de la Comissió de Protecció Civil de la Comunitat Autònoma actuaran com a òrgan i suport administratiu permanent d'aquestes.   
Article vuité  
El règim de constitució, convocatòria, adopció d'acords i, en general, de funcionament de la Comissió de Protecció Civil de la Comunitat Autònoma, com a òrgan col·legià, es regirà pel que estableix la Llei de Procediment Administratiu.   
Article, nové  
El Ple i la Permanent es reuniran, almenys, una vegada cada sis i dos mesos, respectivament, en sessió ordinària i, amb caràcter extraordinari, quan ho considere necessari el President, per pròpia iniciativa o a instància d'un terç dels components.   
Article deu  
El Ple aprovarà el Pla de Treball del Comitè Permanent que ha contenir els programes, projectes i accions a desplegar a curí, mitjà i llarg termini.   
DISPOSICIO DEROGATORIA  
Queden derogat els Decrets del Consell 164/1983, de 19 de desembre, de creació de la Comissió de Protecció Civil de la Generalitat Valenciana, i 117/1985, de 23 d'agost, d'adaptació d'òrgans col·legiats a la nova estructura i distribució competencial del Consell, en tot el que s'opose o contradiga aquest Decret.   
DISPOSICIO FINAL  
Aquest Decret entrarà en vigor l'endemà de la publicació en el Diari Oficial de la Generalitat Valenciana   
València, 8 de juliol de 1986.   
El President de la Generalitat,  
JOAN LERMA I BLASCO


Còpia Permalink ELI